hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hbs_lat it hu hu et hu tr hu hu hu tr hu hu hu hu hu it hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu en hu
Szociális ellátások módosítása | Nyírkarász Önkormányzatának weboldala
r e n d e l e t e
Nyírkarász Község Önkormányzata a szociális igazgatásról és a szociális ellátásokról szóló 1993. évi III. törvény 35. (2) bekezdésében, a 37. (19 bekezdés d) pontjában kapott felhatalmazás alapján a következőket rendeli el:
A „R” a következő 5./A § -al egészül ki:
(1) Az az aktív korúak ellátására jogosult személy, aki az ellátásra való jogosultság kezdő napján 45% és 49 % közötti egészségkárosodást szenvedett rendszeres szociális segélyre jogosult.
(2) A kérelmező a Nemzeti Rehabilitációs és Szociális Hivatalnak az egészségkárosodás minősítését tartalmazó érvényes és hatályos szakhatósági állásfoglalását vagy szakvéleményét csatolja a kérelemhez.
A „R” a következő 6./A § -al egészül ki:
A bérpótló juttatásban részesülő személynek  – amennyiben vele kapcsolatosan
bejelentés érkezik a hivatal felé, illetve szúrópróbaszerű ellenőrzés során tapasztalt
hiányosság esetén – a lakókörnyezet rendezettségének biztosításával kapcsolatosan
az alábbi feltételeket kell teljesíteni:
– köteles az általa lakott ingatlan, az ingatlannak a kerítéssel határos területének, járdájának   folyamatos tisztántartásáról gondoskodni,
– a ház udvarát, kertjét tisztántartani, a gyomoktól, parlagfűtől mentesíteni,
– köteles az ingatlanán a rágcsáló-mentesítésrõl gondoskodni,
– köteles az ingatlan állagmegóvása érdekében a szükséges intézkedéseket megtenni, anyagi lehetőségei függvényében,
– köteles téli időszakban a hó eltakarításáról, a síkosság-mentesítésről gondoskodni.
(2) Az e rendeletben megállapított feltételek teljesítésére a jegyző az érintettet 10 napos határidő kitűzésével felszólítja. Amennyiben a megjelölt határidőn belül a lakókörnyezetének rendben tartásában kifogásoltakat nem teljesíti, az ellátásra való jogosultságot  a jegyző a határozat meghozatala hónapjának utolsó napjával megszünteti. Az ügyfél ezen cselekedetével együttműködést nem vállalónak minősül.
(3)  A fentiekben foglaltak megfelelő teljesítésére a jegyző által megbízott személy – írásban -környezettanulmány keretében megvizsgálja a feltételek betartását.
(4) A bérpótló juttatás folyósítását meg kell szüntetni, ha az ügyfél a felszólításnak határidőben nem tesz eleget.
(1) Ez a rendelet a kihirdetését követő napon lép hatályba.
(2) A rendelet kihirdetéséről a jegyző gondoskodik Nyírkarász község Polgármesteri Hivatalában elhelyezett hirdetőtáblán 8 napra történő kifüggesztéssel, melynek szövege a jegyzőnél megtekinthető.